Les Falles de Burjassot ofrenen a Mare de Déu de la Cabeça després de rebre els seus premis i de la mascletà
2025-07-24

El 16 de març és un dels dies més emotius que viu Burjassot al llarg de l’any. En plena setmana fallera, les tretze omissions del municipi, acompanyades de l’alcalde de Burjassot, Rafa García, de la regidora de Falles, Estefanía Ballesteros i del president de l’Agrupació de Falles, Sento Benavet, ixen al carrer per a ofrenar a la patrona de Burjassot, la Mare de Déu de la Cabeça.

Una emotiva ofrena que, a partir de les 18 h, anirà pel recorregut habitual i que omplirà cada racó del municipi de l’olor i el color de les flors que les falleres i els fallers oferiran a la patrona i que portaran fins a la Plaça de l’Ajuntament per a crear un bonic tapís a la verge.

Abans de l’ofrena, a les 13.00 hores, les 13 comissions rebran, a l’Auditori de la Casa de Cultura, els premis 2024 de cavalcada, ninot, il·luminació i monuments i, a continuació, sobre les 14.00 hores, al carrer Pintor Goya, el protagonisme serà per a la pòlvora,  ja que es dispararà la mascletà, patrocinada per l’Ajuntament de Burjassot.